section_heading: London: 1849. – 1883.
paragraph_text: Zbog učestalih neuspjeha radničkih revolucija i pokreta, Marx je također nastojao bolje razumjeti kapitalizam, te je provodio veliku količinu vremena u Britanskom muzeju studirajući i promišljajući djela političkih ekonomista te ekonomske podatke. Do 1857., skupio je 800 stranica bilješki i kratkih eseja o kapitalu, zemljovlasništvu, nadničarskom radu, državi te vanjskoj trgovini i svjetskom tržištu; ovo se djelo nije pojavilo sve do 1941., pod naslovom Grundrisse. 1859. Marx objavljuje Prilog kritici političke ekonomije,<ref>engleska verzija teksta njegovo prvo ozbiljno ekonomsko djelo. Ranih 1860-ih radio je na sastavljanju triju svezaka, Teorije o višku vrijednosti,<ref>engleska verzija teksta koje je za temu imalo teoretičare političke ekonomije, naročito Adama Smitha te Davida Ricarda. Ova se knjiga često smatra četvrtom knjigom Kapitala te čini jednu od prvih sistematskih djela o povijesti ekonomske misli. 1867. objavljen je prvi tom Kapitala,<ref>Kapital na hrvatskom djela koje analizira kapitalistički proces proizvodnje.<ref>Anthony Brewer (1984), A guide to Marx's Capital. CUP Archive. str. 15. ISBN 978-0-521-25730-5. U tom je djelu Marx opisao svoju radnu teoriju vrijednosti (pod utjecajem Thomasa Hodgskina) te svoje koncepcije viška vrijednosti i eksploatacije koja će, tvrdio je, u konačnici dovesti do padanja razine profita i do pada industrijskog kapitalizma.<ref>Craig J. Calhoun (2002), Classical sociological theory. Wiley-Blackwell, str. 23. ISBN 978-0-631-21348-2. Drugi i treći tom Kapitala ostali su tek nacrti na kojima je Marx radio za života, ali ih je postumno izdao Engels.